

**บันทึกข้อความ**

**หน่วยงาน** คณะวิทยาศาสตร์การแพทย์ **โทร.** ๖๒๒๘

**ที่** อว ๗๓๓๔/ **วันที่** พฤศจิกายน ๒๕๖๒

**เรื่อง** ขออนุมัติยกเลิกการสอบกลางภาคและปลายภาค รายวิชา ๓๖๕๓๗๑ ชีวเคมีเทคโนโลยี ในภาคการศึกษาปลาย ปีการศึกษา ๒๕๖๒

เรียน อธิการบดี

ด้วย สาขาวิชาชีวเคมี คณะวิทยาศาสตร์การแพทย์ มหาวิทยาลัยพะเยา ได้เปิดสอนในรายวิชา ๓๖๕๓๗๑ ชีวเคมีเทคโนโลยี ในภาคการศึกษาปลาย ปีการศึกษา ๒๕๖๒ ซึ่งได้สำรองที่นั่งให้นิสิตหลักสูตรวิทยาศาสตรบัณฑิต สาขาวิชาชีวเคมี ชั้นปีที่ ๓ จำนวน ๒๒ คน แต่เนื่องจากมีนิสิตจำนวนหนึ่งประสงค์ลงทะเบียนรายวิชา ๒๔๑๑๑๒ คณิตศาสตร์ ๒ ซึ่งมีวันและเวลาสอบกลางภาคและปลายภาคตรงกันกับรายวิชาดังกล่าว คือ การสอบกลางภาควันที่ ๑๘ มกราคม ๒๕๖๒ เวลา๐๘.๐๐-๑๑.๐๐ น. และการสอบปลายภาควันที่ ๑๔ มีนาคม ๒๕๖๒ เวลา ๐๘.๐๐-๑๑.๐๐ น. นั้น

ทางคณะวิทยาศาสตร์การแพทย์ จึงขออนุมัติยกเลิกการสอบกลางภาคและปลายภาค ในรายวิชา ๓๖๕๓๗๑ ชีวเคมีเทคโนโลยี ในภาคการศึกษาปลาย ปีการศึกษา ๒๕๖๒ ทั้งนี้ทางด้านอาจารย์ผู้รับผิดชอบรายวิชา จะดำเนินการจัดสอบด้วยตนเอง

จึงเรียนมาเพื่อโปรดพิจารณาให้ความอนุเคราะห์ จักขอบพระคุณยิ่ง

(ผู้ช่วยศาสตราจารย์ ดร.สุริศักดิ์ ประสานพันธ์)

คณบดีคณะวิทยาศาสตร์การแพทย์